മുല്ലപ്പെരിയാര് അണക്കെട്ട് സമൂഹമാധ്യമങ്ങളില് അനാവശ്യ ഭീതി പരത്തുന്നവര്ക്കെതിരെ നടപടി ഉണ്ടാകും മുഖ്യമന്ത്രി തിരുവനന്തപുരം: മുല്ലപ്പെരിയാര് അണക്കെട്ടിനെ സംബന്ധിച്ച് ചിലര് സമൂഹമാധ്യമങ്ങളില് തെറ്റായ അനാവശ്യ ഭീതിപരത്തുന്നു.ഇങ്ങനെ പോസ്റ്റുന്നവര്ക്കെതിരെ നിയമനടപടി സ്വീകരിക്കുമെന്ന് മുഖ്യമന്ത്രി പിണറായി വിജയന്. എന്നാല് ഇപ്പോള് അണക്കെട്ടിനു അപകടം ഒന്നുമില്ല. മുല്ലപ്പെരിയാറില് പുതിയ അണക്കെട്ട് വേണമെന്ന നിലപാടില് സര്ക്കാര് ഉറച്ചുനില്ക്കുകയാണ്. പ്രശ്നങ്ങള് ചര്ച്ചയിലൂടെ പരിഹരിക്കപ്പെടുമെന്നാണ് പ്രതീക്ഷയെന്നും മുഖ്യമന്ത്രി പറഞ്ഞു. അതേസമയം തുരങ്കം വഴി തമിഴ്നാട്ടിലെ വൈഗ അണക്കെട്ടിലേക്ക് പരമാവധി വെള്ളം തുറന്നുവിടാന് ബന്ധപ്പെട്ടവര്ക്ക് അടിയന്തര നിര്ദേശം നല്കണമെന്ന് ആവശ്യപ്പെട്ട് മുഖ്യമന്ത്രി പിണറായി വിജയന് തമിഴ്നാട് മുഖ്യമന്ത്രി എം.കെ.സ്റ്റാലിന് കത്തയച്ചിരുന്നു. ഇടുക്കി ഡാം ഡീകമ്മിഷന് ചെയ്യണമെന്നാവശ്യപ്പെട്ട് പ്രമുഖ താരങ്ങള് ഉള്പ്പെടെ സമൂഹമാധ്യമങ്ങളില് രംഗത്തെത്തിയിരുന്നു. ഉണ്ണിമുകുന്ദന്, പൃഥിരാജ് തുടങ്ങിയവരാണ് പോസ്റ്റിട്ടത്. ഡീകമ്മിഷന് മുല്ലപ്പെരിയാര് ഡാം എന്ന ഹാഷ് ടാഗോടെയാണ് പോസ്റ്റുകള്.